Lav et referat af nedenstående tekst:

Tekst:
Torsdag var det store vaccinationsdag på Læsø, efter Sundhedsstyrelsen har givet grønt lys til at alle borgere på Læsø, som endnu ikke er vaccineret, kan blive det. I alt blev 408 personer vaccineret, og af dem blev 250 stukket for første gang. - Vi er godt tilfredse, og det var det antal, vi havde mulighed for at tage ekstra ind i den korte tid, der var mulighed for at lave en booking, fortæller forvaltningschef i Læsø Kommune Helle Carlsson Kunchel Christensen. Hun beretter desuden om en god stemning med glade læsøboer, da nålene var fremme torsdag. Unge vaccineres tirsdag Men nålene skal stadig frem på Læsø, indtil alle har haft mulighed for at få vaccinen. I alt er det 700 borgere, som får glæde af tilbuddet om fremskyndet vaccination. Der mangler altså stadig en slat. - Tirsdag har vi åbnet for at vaccinere de unge under 50 med første stik, og vi åbner også for en ekstra vaccinationsdag den 20. maj, så vi kan få alle med, siger forvaltningschefen. Hun forventer, at det er størstedelen af de 700 borgere, der bliver vaccineret. Alle borgere, der ønsker det, forventes at være færdigvaccineret 24. juni.

Referat:
Alle beboere på Læsø forventes at være færdigvaccinerede eller at have fået tilbud om at blive det, når 24. juni er omme.